Żminijietna sostniet  li l-proġett propost għall-iżvilupp ta’ xejn anqas minn 868 appartament fil-post fejn kien hemm l-ex Mistra Village fix-Xemxija mhux biss se jwassal għal iktar żvilupp, imma anke se jħassar il-pajsaġġ naturali tal-madwar. “Il-MEPA m’għandhiex tagħti permess għal dan l-iżvilupp, u minflok għandha tiġi riveduta din l-applikazzjoni”, insistit Żminijietna – Leħen ix-Xellug.” “Minflok aktar żvilupp, il-MEPA għanda tippromwovi aktar spazji miftuħa. MEPA għandha tieqaf tapprova mega proġetti. Statistika Ewropea turi li 33% tal-art f’Malta hi mibnija, filwaqt li ma’ 75,000 propjetà hi vojta.”